 Mar la weydiiyay siduu horay u sheegay haddii goluhu amaanku ansixiyaan cunaqabateynta hubka Soomaaliya ay ka qaadaan inaad u yeeraneysaan dagaal yahano shisheeye, hadda cunaqabateyntii hubka waa la qaaday oo golaha ammaanku waa isku raacay sidaas darteed dagaalyahano shisheeye ma u yeertay oo ma ka dhabaysay arrintaasi, ayuu ku jawaabay Haddii seddax ruux oo isla dhalatay aad tihiin oo ay labo dhinac kaa noqdaan waxaad ku qasban tahay inaad cid labadaasi kaaga hiilisa u yeerato, adduunkoo dhanna wuxuu isku raacay in nabada Soomaaliya la carqaladeeyo oo maxkamadaha lala diriro, annaga haddaan nahay maxkamadaha Islaamiga cid kasta oo Islaam ah waan soo dhoweynaynaa, wuuna u furan yahay dalkeena. 